Speech by President Mandela at a Community Project at Garies - NMF Archive
Item 641 - Speech by President Mandela at a Community Project at Garies
Premier van die Noordkaap
Die Burgermeester en Gemeenskap van Garies
Laat my asseblief toe om eerstens verskoning te vra aan die Gemeenskap van Garies vir die feit dat my vorige besoek, weens tegniese probleme met ons helikopter, op sulke kort kennisgewing gekanseller moes word.
Ons benodig gesondheidsorg-sentrums wat maklik bereikbaar is vir die publiek. Die feite is dat siek en beseerde mense nog steeds weg gewys word omdat daar nie plek in ons hospitale is om hulle op te neem nie.
Elke keer nog dat ek 'n versoek tot sake-leiers gerig het om the help met sulke projekte om die dringendste behoeftes van ons mense aan te spreek, was die reaksie oorweldigend. Dwasroor die land is daar klinieke, skole en hospitale wat gebou en opgeradeer is met die vrygewige bystand van die privaat-sektor. Dit is 'n klinkende voorbeeld van wat versoening in die praktyk beteken, as mense saamwerk om die erfenis van ons verdeelde verlede ongedaan te maak. Dit is 'n belegging wat in die gemmenskap terug geploeg word; dit is 'n belegging in die toekoms van ons land.
Gemeenskappe self het ook die verantwoordelikheid om projekte in hul eie midde te begin. Mense behoort deel te neem aan die verandering en verbetering van hul lewensomstandighede. Ons is bewus van die onglukkige omstandighede waarin u uself bevind. Ons is u regering en is hier om u te dien. Ons kom om na u te luister omdat ons wil voortgaan om saam met die mense te regeer. Dit is verblydend om te weet dat so 'n vennootskap reeds in hierdie provinsie bestaan.